Foto: REUTERS AQSh prezidenti Donald Tramp Shimoliy Koreya bilan muzokaralar borishidan mamnunligini ma’lum qildi. “Shimoliy Koreya 9 oydan beri raketa uchirmadi. Yana shuncha vaqt yadroviy sinovlar o‘tkazmadi. Yaponiya mamnun, butun Osiyo mamnun. Yolg‘on yangiliklar esa, mendan hattoki biror marta so‘ramasdan va doimo anonim manbalarga tayanib, mening ishlar tez ketmayotganidan achchiqlayotganimni aytadi. Noto‘g‘ri, men juda mamnunman”, deb yozgan Tramp tvitterda. AQSh va Shimoliy Koreya o‘rtasidagi muzokaralar Trampning Shimoliy Koreya yetakchisi Kim Chen In bilan uchrashuvidan keyin ham davom etmoqda.